ISTEʼMOL TOVARLARI ULGURJI SAVDOSI TIZIMINI TAKOMILLASHTIRISH CHORA-TADBIRLARI TOʻGʻRISIDA
(resolution, 2024-09-11)

Oʻzbekiston Respublikasi Prezidentining “Ulgurji savdo korxonalari uyushmasi faoliyatini tashkil etish toʻgʻrisida” 2006-yil 6-martdagi PQ–300-son qarorini bajarish yuzasidan Vazirlar Mahkamasi qaror qiladi: 2. “Oʻzbekoziqovqatzaxira” meva-sabzavot mahsulotlarini tayyorlash va gʻamlash korxonalari uyushmasi tarkibiga kiradigan meva-sabzavot mahsulotlarini tayyorlash va gʻamlash korxonalarini roʻyxatdan oʻtkazish tartibi toʻgʻrisidagi nizom 1-ilovaga muvofiq tasdiqlansin. 4. Belgilansinki, “Oʻzbekoziqovqatzaxira” meva-sabzavot mahsulotlarini tayyorlash va gʻamlash korxonalari uyushmasi tarkibiga kiradigan meva-sabzavot mahsulotlarini tayyorlash va gʻamlash korxonalarining yoʻqotishlardan va nolikvid tovarlar narxini pasaytirishdan koʻrgan zararlari faqat korxonalarning oʻz daromadlari hisobiga qoplanadi. 5. Tijorat banklariga “Oʻzbekoziqovqatzaxira” meva-sabzavot mahsulotlarini tayyorlash va gʻamlash korxonalari uyushmasi tarkibiga kiradigan meva-sabzavot mahsulotlarini tayyorlash va gʻamlash korxonalari ularning mamlakatimiz korxonalaridan isteʼmol tovarlari xarid qilishga yoʻnaltiriladigan aylanma mablagʻlarini toʻldirish uchun qisqa muddatli kreditlar ajratish tavsiya etilsin. 7. Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasi, Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi Adliya vazirligi bilan birgalikda ikki oy muddatda hududiy “Matlubotsavdo” aksiyadorlik kompaniyalari faoliyatini mufassal oʻrganib chiqsinlar hamda ular faoliyatini tashkil etishni takomillashtirish va samaradorligini oshirish, qishloq joylardagi, borish qiyin boʻlgan hamda togʻli tumanlardagi aholining zarur isteʼmol tovarlariga ehtiyojlarini yanada toʻliq qondirish yuzasidan aniq takliflar kiritsinlar. 8. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda amaldagi qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida takliflar kiritsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Golishev zimmasiga yuklansin. 1. “Oʻzbekoziqovqatzaxira” meva-sabzavot mahsulotlarini tayyorlash va gʻamlash korxonalari uyushmasi tarkibiga kiradigan meva-sabzavot mahsulotlarini tayyorlash va gʻamlash korxonalarini roʻyxatdan oʻtkazish qonunchilikda belgilangan tartibda amalga oshiriladi. 2. “Oʻzbekoziqovqatzaxira” meva-sabzavot mahsulotlarini tayyorlash va gʻamlash korxonalari uyushmasi tarkibiga kiradigan meva-sabzavot mahsulotlarini tayyorlash va gʻamlash korxonalari muassislari tomonidan taqdim etiladigan taʼsis hujjatlarida: shakllantiriladigan ustav fondi miqdori toʻgʻrisidagi; faoliyat turi — isteʼmol tovarlari ulgurji savdosi, shuningdek meva-sabzavot mahsulotlarini tayyorlash va gʻamlash toʻgʻrisidagi maʼlumotlar mavjud boʻlishi kerak. 3. Hududiy (viloyat, viloyatlararo va tumanlararo) bazalar (keyingi oʻrinlarda sotuvchilar deb ataladi) Oʻzbekiston Respublikasi Adliya vazirligi tomonidan, qonunchilikda belgilangan tartibda ulgurji savdo faoliyatini amalga oshirish huquqiga ega. 4. Ulgurji savdo faoliyatini amalga oshirish uchun sotuvchilarda oʻzining yoki ijaraga olingan omborxona binolari, sovutish (zaruriyat boʻlganda), koʻtarish-tushirish va transport uskunalari, tegishli infratuzilma — avtomobil va temir yoʻl kirish yoʻllari, elektr energiyasi va suv taʼminoti tarmoqlari mavjud boʻlishi kerak. 5. Sotuvchilar tovarlarning yetkazib beruvchilarini va xaridorlarini shartnoma asosida mustaqil ravishda tanlab olish huquqiga ega hamda sotilgan tovarlarning keyinchalik foydalanilishi uchun javob bermaydilar. 6. Sotuvchilar tomonidan isteʼmol tovarlari hududiy joylashuvidan qatʼi nazar, har qanday xoʻjalik yurituvchi subyektlarga, shu jumladan belgilangan tartibda chakana savdo faoliyati bilan shugʻullanayotgan va nazorat-kassa mashinalari bilan jihozlangan turgʻun savdo tarmogʻiga ega boʻlgan yuridik shaxslarga, maxsus isteʼmolchilarga, davlat taʼminotidagi muassasalarga, ishlab chiqarish korxonalariga ulgurji sotiladi. Tovarlar jismoniy shaxslarga faqat yakka tartibdagi tadbirkor sifatida roʻyxatdan oʻtkazilganligi toʻgʻrisidagi guvohnoma va qonunchilikda belgilangan shakldagi chakana savdoni amalga oshirishga ruxsat beruvchi guvohnoma mavjud boʻlganda ulgurji sotiladi. 8. Tovarlarni ulgurji sotish faqat tuzilgan shartnomalar asosida va oʻzaro hisob-kitoblarning naqdinasiz shaklida amalga oshiriladi. 9. Savdo faoliyatini amalga oshirishda sotuvchilar: tovarlarning sotib olinganligini tasdiqlovchi (shartnoma, schyot-faktura, tovar-yoʻl hujjatlari) hujjatlarga; muvofiqlik sertifikatiga, tovarlarning ishlab chiqarish korxonalarida sertifikatlanganligi toʻgʻrisidagi maʼlumotlar yoki ularning nusxalariga — majburiy tartibda sertifikatlanishi lozim boʻlgan tovarlar sotilganda.